CELEX: 32020D1697
Language: bg
Date: 2020-10-12 00:00:00
Title: Решение (ЕС) 2020/1697 на Съвета от 12 октомври 2020 година относно позицията, която трябва да се заеме от името на Европейския съюз в рамките на Двустранния надзорен съвет по Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване във връзка с Решение № 0010 за приемане на приложение 3 към споразумението

13.11.2020   
               
               
                  BG
               
               
                  Официален вестник на Европейския съюз
               
               
                  L 381/18
               
            
         РЕШЕНИЕ (ЕС) 2020/1697 НА СЪВЕТА
         от 12 октомври 2020 година
         относно позицията, която трябва да се заеме от името на Европейския съюз в рамките на Двустранния надзорен съвет по Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване във връзка с Решение № 0010 за приемане на приложение 3 към споразумението
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване (1) (наричано по-долу „споразумението“) беше одобрено от името на Съюза с Решение 2011/719/ЕС (2) и влезе в сила на 1 май 2011 г.
                  
               
                     (2)
                  
                  
                     Една от основните цели на споразумението е подобряване на трайните взаимоотношения на сътрудничество между Европа и Съединените американски щати с цел осигуряване на високо равнище на безопасност в гражданското въздухоплаване по целия свят и свеждане до минимум на причинената от излишен регулаторен надзор икономическа тежест върху въздухоплавателния сектор и операторите.
                  
               
                     (3)
                  
                  
                     Изменение 1 (3) на споразумението разширява обхвата на член 2.Б от споразумението, за да се включи, наред с другото, лицензирането и обучението на персонала, като това изменение се прилага временно от 13 декември 2017 г. в съответствие с член 3 от Решение (ЕС) 2018/61 на Съвета (4).
                  
               
                     (4)
                  
                  
                     Измененият член 5 от споразумението предвижда изготвянето на нови приложения към споразумението по въпроси, попадащи в неговия обхват.
                  
               
                     (5)
                  
                  
                     И двамата технически агенти по смисъла на член 1.Е. от споразумението, а именно Агенцията за авиационна безопасност на Европейския съюз (ЕASA) за Европейския съюз (ЕС) и Федералната авиационна администрация (FAA) за Съединените американски щати (САЩ), предложиха Двустранният надзорен съвет да приеме решение за изготвяне на ново приложение 3 към споразумението, което да обхване взаимното признаване на констатации за съответствие и документация, както и предоставянето на техническа помощ по отношение на издаването на свидетелства за правоспособност на любители пилоти и наблюдението на съответствието.
                  
               
                     (6)
                  
                  
                     Прилагането на опростена процедура за преобразуване на свидетелствата за правоспособност на любители пилоти и на някои квалификации за пилоти ще осигури необходимата рамка, за да се гарантира, че пребиваващите в Съюза пилоти извършват полети въз основа на свидетелства за правоспособност/квалификации за пилоти, издадени в съответствие с регламентите на ЕС под надзора на органите на държавите — членки на ЕС, и че те поддържат и повишават квалификацията си в организации на ЕС за обучение на пилоти. Освен това то ще доведе до значителни практически ползи за голям брой пилоти, пребиваващи в Съюза и в САЩ, без да се застрашава безопасността.
                  
               
                     (7)
                  
                  
                     В член 19.В от споразумението се предвижда влизането в сила на отделните приложения въз основа на решение на Двустранния надзорен съвет, създаден в съответствие с член 3 от него.
                  
               
                     (8)
                  
                  
                     Целесъобразно е да се определи позицията, която трябва да се заеме от името на Съюза в рамките на Двустранния надзорен съвет в съответствие с член 4, параграф 3 от Решение 2011/719/ЕС във връзка с Решение № 0010 на Двустранния надзорен съвет за приемане на Приложение 3 относно издаване на свидетелства за правоспособност на пилоти към споразумението в съответствие с член 3.В.7 и член 19.В от споразумението.
                  
               
                     (9)
                  
                  
                     Ето защо, позицията, която трябва да се заеме от Съюза в рамките на Двустранния надзорен съвет, следва да се основава на проекта на Решение № 0010 на Двустранния надзорен съвет и на съвместната декларация,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз в рамките на Двустранния надзорен съвет, при спазване на членове 3 и 19 от Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване (наричано по-долу „споразумението“), във връзка с приемането на решение на Двустранния надзорен съвет за приемане на приложение 3 към споразумението, се основава на проекта на Решение № 0010 на Двустранния надзорен съвет и на подписването на съвместната декларация (5).
         
         
            Член 2
            След като бъде прието, решението на Двустранния надзорен съвет се публикува в Официален вестник на Европейския съюз.
            
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 12 октомври 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 291, 9.11.2011 г., стр. 3.
         
            (2)  Решение 2011/719/ЕС на Съвета от 7 март 2011 г. относно сключването на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване (ОВ L 291, 9.11.2011 г., стр. 1).
         
            (3)  ОВ L 11, 16.1.2018 г., стр. 3.
         
            (4)  Решение (ЕС) 2018/61 на Съвета от 21 март 2017 г. за подписване от името на Европейския съюз и за временно прилагане на изменение на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване (ОВ L 11, 16.1.2018 г., стр. 1).
         
            (5)  Вж. документ ST 11004/19 на http://register.consilium.europa.eu.